**26**

**મુખ્યમંત્રી યુવા સ્વાવલંબન યોજના અંતર્ગત સહાય**

\* 15/4/1707 **ડૉ. દર્શીતા શાહ** (રાજકોટ પશ્ચિમ) **: માનનીય ઉચ્ચ અને તાંત્રિક શિક્ષણ મંત્રીશ્રી** જણાવવા કૃપા કરશે કે,-

|  |  |  |  |
| --- | --- | --- | --- |
|  | **પ્રશ્ન** |  | **જવાબ** |
| (૧) | તા.૩૧-૧૨-૨૦૨૩ ની સ્થિતિએ વર્ષ ૨૦૨૩-૨૪ માં મુખ્યમંત્રી યુવા સ્વાવલંબન યોજના અંતર્ગત રાજ્યના ટેકનિકલ શિક્ષણના કેટલા વિદ્યાર્થીઓને કેટલી રકમની સહાય ચૂકવવામાં આવેલ છે, અને | (૧) | વર્ષ ૨૦૨૩-૨૪ માં ૯,૬૬૯ વિદ્યાર્થીઓને રૂપિયા ૩૭.૭૭ કરોડની સહાય ચૂકવવામાં આવેલ છે. |
| (૨) | તેમાં વિદ્યાર્થીઓને અને વિદ્યાર્થીનીઓને કેટલી સહાયની રકમ ચૂકવવામાં આવે છે ? | (૨) | **સ્નાતક કક્ષાના પ્રોફેશનલ કોર્સીસ** જેવા કે ઈજનેરી/ટેકનોલોજી, ફાર્મસી, આર્કીટેક્ચર જેવા સરકાર માન્ય સંસ્થાના સ્વ-નિર્ભર અભ્યાસક્રમો માટે વિદ્યાર્થીઓ અને વિદ્યાર્થીનીઓને નિયત થયેલ વાર્ષિક ટ્યૂશન ફીની ૫૦% રકમ અથવા રૂપિયા ૫૦,૦૦૦/- તે બે પૈકી જે ઓછું હોય તેટલી સહાય તેમજ તેઓના પ્રવર્તમાન રહેઠાણના તાલુકાની બહાર અભ્યાસ કરતા અને સરકારી/અનુદાનિત છાત્રાલયમાં પ્રવેશ નહી મળ્યો હોય તેવા વિદ્યાર્થીઓને અને વિદ્યાર્થીનીઓને વર્ષના ૧૦ મહિના માટે દર મહીને રહેવા-જમવાની સહાય પેટે રૂ.૧,૨૦૦ અને પ્રથમ વર્ષે સાધન-પુસ્તક સહાય પેટે એક વખત રૂ.૫,૦૦૦ સહાય ચુકવવામાં આવે છે.  **ડીપ્લોમાના સ્વ-નિર્ભર અભ્યાસક્રમો** માટે વિદ્યાર્થીઓ અને વિદ્યાર્થીનીઓને નિયત થયેલ વાર્ષિક ટ્યુશન ફીની ૫૦% રકમ અથવા રૂપિયા ૨૫,૦૦૦/- તે બે પૈકી જે ઓછું હોય તેટલી સહાય તેમજ તેઓના પ્રવર્તમાન રહેઠાણના તાલુકાની બહાર અભ્યાસ કરતા અને સરકારી/અનુદાનિત છાત્રાલયમાં પ્રવેશ નહી મળ્યો હોય તેવા વિદ્યાર્થીઓને અને વિદ્યાર્થીનીઓને વર્ષના ૧૦ મહિના માટે દર મહીને રહેવા-જમવાની સહાય પેટે રૂ.૧,૨૦૦ અને પ્રથમ વર્ષે સાધન-પુસ્તક સહાય પેટે એક વખત રૂ.૩,૦૦૦ સહાય ચુકવવામાં આવે છે |

……………………………………